
NARVA LINNAVOLIKOGU

 OTSUS

Narva





                                  2008.a nr…..

Projekteerimistingimuste määramine

(Vabaduse tn.4 korterelamute projekteerimine detailplaneeringu alusel)

1. ASJAOLUD JA MENETLUSE KÄIK

14.11.2008.a. HELGE R.P. OÜ, registrikood 10965566, asukoht Võru 126-2, 50111 Tartu, keda esindab juhatuse liige Raivo Pulst, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Vabaduse tn.4 korterelamute ehitusprojekti koostamiseks kehtestatud detailplaneeringu alusel. Vabaduse tn.4 kinnistu, katastritunnustega 51101:002:0078, kuulub HELGE R.P. OÜ -le vastavalt väljavõttele kinnistusraamatust. 

Vabaduse tn. 4 krundile on ette nähtud kaks hoonestusala: esimene Vabaduse tänava äärsele alale, teine krundi sisemusse. Hoonete suurimast lubatud ehitusalusest pindalast on kavandatud tänavaäärse hoone ehitusalune pindala kuni 383 m2, krundi sisemuses asuva hoone ehitusalune pindala kuni  905 m2. Mõlema hoone kõrguseks on kavandatud 12 m. Parkimiskohad on ette nähtud hoonete alla. Juurdepääsutee on kavandatud  Tuleviku tn.7 ja Vabaduse tn.4 kinnistute vahelisele maale. Maa-ala heakorrastamise käigus on ette nähtud: sillutada kõnniteed, paigaldada väikevormid, rajada laste mänguväljak, istutada puud ja põõsad.
2. ÕIGUSLIKUD JÄRELDUSED

2.1  Kohaliku omavalitsuse korralduse seaduse § 22 lõike 2 kohaselt teeb kohalik omavalitsus  otsuse projekteerimistingimused kinnitada.
2.2 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

3. OTSUS


3.1  Määrata projekteerimistingimused Vabaduse tn.4 korterelamute ehitusprojekti koostamiseks detailplaneeringu alusel järgnevalt:
	3.1.1. ÜLDANDMED



	3.1.1.1  Tellija


	HELGE R.P. OÜ, registrikood 10965566
Võru 126-2, 50111 Tartu

	3.1.1.2 Asukoht, 
             algandmed                                         
	Narva linn, Vabaduse tn.4 (ärimaa 100%, 51101:002:0078);
Tuleviku tn.7 ja Vabaduse tn.4 kinnistute vaheline maa (riigi omandis olev katastrisse kandmata maa)

	3.1.1.3  Projekteerimistingimused on kehtivad 2 aastat alates otsuse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 14.11.08.a avaldus nr.2066/1-12, Raivo Pulst
3.1.1.4.2 Ehitusseadus1, Planeerimisseadus, Teeseadus1, Euroopa Parlamendi ja nõukogu direktiiv 2002/91/EÜ ehitiste energiatõhususe kohta, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on Vabaduse tn.4 korterelamute projekteerimine detailplaneeringu alusel.
	3.3 ÜLDNÕUDED




3.3.1    Ehitusprojekt koostada vastavalt Narva Linnavolikogu 17.04.2008.a. otsusega nr 117 kehtestatud Vabaduse tn 4 maa-ala detailplaneeringule. 
3.3.2    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

- Eesti Standard EVS 812-7:2008 „Ehitiste tuleohutus. Osa 7: Ehitistele esitatava põhinõude, tuleohutusnõude tagamine projekteerimise ja ehitamise käigus”;

- Majandus-ja kommunikatsiooniministri kehtestatud 28.11.2002.a. määrus nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”;

- Narva Linnavolikogu kinnitatud 06.03.2008.a. määrus nr.16 „Narva linna heakorra eeskiri”;

- Narva Linnavalitsuse 05.03.2008.a. korraldusega nr. 288-k kinnitatud projekt „Narva Linnamööbel”;

- Eesti Standard EVS 843:2003 “Linnatänavad” jne.
3.3.3    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.4    Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus1 §18 lõige 4 punkt 1).

3.3.5    Projekt peab olema heaks kiidetud kõigil ehitusseadusega ettenähtud juhtudel.

3.3.6    Esitada projekti nimetus vastavalt projekteerimistingimustele.

3.3.7    Väljastatud projekteerimistingimused, kehtestatud detailplaneeringu põhijoonis, muinsuskaitse eritingimused ning arheoloogiliste uurimistööde aruanne lisada projekti kausta.
3.3.8    Projekti koosseisus esitada originaalkooskõlastused.

3.3.9    Ehitiste tehniliste näitajate esitamiseks kasutada ehitisregistri blanketti.

3.3.10  Esitada ehitusgeoloogiliste uurimistööde andmed (Ehitusseadus1 § 20).
3.3.11  Esitada projekti koosseisus hoonete 3-D joonised (Narva linna ehitusmäärus § 23).

3.3.12  Asendiplaan ja tehnovõrkude koondplaan esitada mõõtkavas 1:500.

3.3.13  Esitada projektiosa, kus on toodud projekteeritud korterelamute vastavus energiatõhususe miinimumnõuetele (Ehitusseadus1§ 3 lõige 7).
3.3.14  Esitada Arhitektuuriametile eskiisprojekt heakskiidu saamiseks. Eskiisprojekt koostada kooskõlas Eesti Standardiga EVS 811: 2006 „Hoone ehitusprojekt”.

3.3.15  Esitada hoone ehitusprojekti sõltumatu ekspertiis (Narva linna ehitusmäärus § 23,    Ehitusseadus1 § 21).
3.3.16  Esitada töödekorraldamise projekt. Ehitusplatsi plaanil näidata: masinate ja seadmete paiknemiskohad, montaažikraanade asetus ja tegevustsoonid, ehitusmaterjalide ja jäätmete ladustamiskohad, ajutised ehitised ja piirid,  transpordi liikumisteede mõõtmed ja nende paiknemine, ehitusplatsi ajutine valgustus ja korrashoid jne. (Narva linna ehitusmäärus § 23, Töötervishoiu ja tööohutuse nõuded ehituses §4). 

3.3.17  Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt ehitusloa saamiseks nõutakse põhiprojekti.
	3.4  ARHITEKTUURSED JA LINNAEHITUSLIKUD TINGIMUSED


3.4.1    Lubatud hoonestusala, maksimaalne täisehitus, hoone ehitisalune pind, korruselisus ja kõrgus: vastavalt kehtestatud detailplaneeringule.

3.4.2    Arhitektuur: kaasaegne, esteetiline, piirkonna elukvaliteeti parandav. 
3.4.3    Piirdetarindite materjal: tuldtõkestav, vastavalt ehitusmaterjalide ja-toodete terviseohutuse nõuetele.
3.4.4    Välisviimistlusena võib kasutada krohvi, looduskivi, tellist ja struktuurpinnaga betooni, väheses osas klaaspindade ning puitpindade kombineeritud lahendusi. Fassaadilahendused peavad olema esteetiliselt vaadeldavad kõikidel vaadetel. Välisviimistluse ja värvilahenduse pass esitada projekti koosseisus.
3.4.5    Klaasimine: esitada projektis fassaadide klaasistamispass. 
3.4.6    Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.7    Näha ette korterelamute siseruumide varustamine suitsuanduritega. Suitsuandurite asukohad näidata tüüpiliste korruste plaanidel.
3.4.8    Hoonete tehnosüsteemide projekteerimine ja välisvõrkude paigaldamine.
3.4.9    Teede katted ja parkimiskohad: vastavalt detailplaneeringule.

3.4.10  Kinnistusiseste teede projekteerimine: esitada põhilised pinnakatete tööde mahud, vertikaalplaneerimine, liiklusskeem, liikluskorraldusvahendid, teekatete põhimõttelõiked. 
3.4.11  Jäätmekäitlus, keskkonnakaitsemeetmed ja tuleohutusmeetmed: lahendada projekti koosseisus. 
3.4.12  Haljastus: vastavalt detailplaneeringule. Põhimõtteline kujunduslik-funktsionaalne lahendus näidata asendiplaanil. Puude likvideerimise korral esitada raiete plaan. Määrata likvideeritavate puittaimede liigiline kuuluvus ning nende haljastuslik väärtus.
3.4.13  Heakorrastus: vastavalt detailplaneeringule. Näha ette väikevormid, lähtudes „Narva Linnamööbel” projektist. Istepingi ja prügikasti tüüpide joonised esitada projekti lisadena. 
3.4.14  Näha ette territooriumi tänavavalgustus. Esitada valgustimastidele paigaldatavate välisvalgustite eskiisid (vähemalt 2 varianti) heakskiidu saamiseks.
3.4.15  Esitada laste mänguväljaku seadmete paigalduse kirjeldus, spetsifikatsioon ja tehnilised andmed. Esitada laste mänguväljaku seadmete näidised. 

3.4.16  Piirded: ei ole lubatud

3.4.17  Asendiplaan: näidata olemasolevad ja lammutatavad ehitised, säilitatavad ja likvideeritavad puud, sisse-ja väljasõit krundilt; valgustimastide, sõidu- ja kõnniteede paiknemine; määratleda pinnakatted jne. Asendiplaanil näidata eraldi joonega väljaspool krunti asuv ala (Tuleviku tn.7 ja Vabaduse tn.4 kinnistute vaheline avalikult kasutatav juurdepääsutee), mis projekteeritakse kokkuleppe järgi Narva Linnavalitsusega. 
3.4.18  Konstruktiivne projektiosa: esitada Eesti Standartidega ettenähtud mahus, vastavalt põhiprojekti staadiumile. 

3.4.19  Projekti koosseisus esitada lisaks:   
- situatsiooniskeem,

- piirdekonstruktsioonide sooja- ja mürapidavused,

- värvivaated koos värvikoodidega, 

- ehitiste püstlõiked,

- põrandate plaan ja lõiked,

- avade täitmise plaan,

- akende ja uste spetsifikatsioon,

- seinte spetsifikatsioon ja lõiked,

- seadmete paigutuse plaan,

- evakuatsiooniskeem,
- reklaami asukoht jne.

	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

3.5.2 Hoone varustamine välisvõrkudega. Esitada Arhitektuuriametile kooskõlastamiseks välisvõrkude ehitusprojektid. Ehitusprojektides esitada:

- tehnovõrkude valdajate poolt väljastatud tehnilised tingimused, 
- materjalide tellimisspetsifikatsioonid, 

- torustike (maakaablite) plaan,

- montaaži skeem,

- piki-ja põikiprofiilid,

- projekteeritud torustike (maakaablite) tehnilised andmed, 

- kvaliteedinõuded ning üldised materjalidele esitatavad nõuded,

- materjalide transport ja ladustamine,

- nõuded torustike (maakaablite) paigaldamisel,

- takistavate rajatiste likvideerimine ja ümbertõstmine,

- torustike (maakaablite) paigalduskaugused teistest torudest, kaevudest, ehitistest,

- paigalduse täpsusnõuded,

- torustike (maakaablite) katsetamine,

- toodete ja töö kvaliteedi määramine,

- tööde teostamise juhised,

- ehitusplatsi juhtimine,

- plaan ja lõiked „Ehitustööde käigus rikutud katete taastamine” jne.
3.5.3 Eriosadele taotleda tehnilised tingimused ja projektid kooskõlastada vastavate võrguvaldajatega.
3.5.4 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
3.5.5 Esitada tänavavalgustuse tööprojekt. Näidata tänavavalgustite diagrammid. Esitada tänavavalgustite eskiisid (vähemalt 2 varianti) heakskiidu saamiseks.
	3.6  ERITINGIMUSED




3.6.1    Esitada kokkulepe Narva Linnavalitsusega Tuleviku tn.7 ja Vabaduse tn.4 kinnistute vahelise avalikult kasutatava juurdepääsutee projekteerimise, finantseerimise ja ehitamise kohta.
3.6.2    Tuleviku tn.7 ja Vabaduse tn.4 kinnistute vahelise avalikult kasutatava juurdepääsutee projekteerimiseks esitada tee-ehitusprojekt (Teeseadus1 § 19). Tee-ehitusprojekt peab olema koostatud projekteerimises pädeva vastutava spetsialisti poolt (Teeseadus1 § 251). Määrata pöörderaadiused ja näidata plaanil antud oludes ebasoodsaima arvutusliku auto pöördekoridorid. Tee-ehitusprojekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

-  Teeseadus1;

-  Eesti Standard EVS 843:2003 “Linnatänavad”;
· Teede- ja sideministri 28.09.1999.a. määrusega nr. 54 vastu võetud “Teeprojekti suhtes esitatavad nõuded”;

· Teede- ja sideministri 28.09.1999. a määrusega nr. 55 vastu võetud „Tee projekteerimise normid ja nõuded”;

- Majandus-ja kommunikatsiooniministri kehtestatud 28.11.2002.a. määrus nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” jne.

3.6.3    Liikluskorraldus: esitada Maanteeameti Narva spetsialisti arvamus.
3.6.4    Taotleda Ida-Viru Maavalitsuselt riigimaa osas isikliku kasutusõiguse seadmist.
	3.7  KOOSKÕLASTUSED




3.7.1     Ida-Eesti Päästekeskuse Narva Keskkomando.

3.7.2     Narva Linnavalitsuse Linnavara ja-Majandusamet 

             (välisvõrgud, jäätmekäitlus, liikluskorraldusvahendid, likvideeritavad puud jne.).
3.7.3     Muinsuskaitseamet.
3.7.4     Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1   Otsus jõustub teatavakstegemisest.
4.2   Otsuse võib vaidlustada Tartu Halduskohtu Jõhvi kohtumajas 30 päeva jooksul arvates otsuse  teatavakstegemisest.

Mihhail Stalnuhhin

